สวัสดีค่ะ คือหนูอายุ15 มีอาการแสบร้อนที่หน้าอกซ้ายบน มันแสบๆร้อนๆ แล้วก็หายแล้วก็เป็นอีก อยากรู้ว่าเป็นอะไรค่ะ
สวัสดีค่ะ อาการแสบร้อนที่หน้าอกซ้าย เป็นๆหายๆดังกล่าวมานั้น อาจจะเกิดจากการมีกรดไหลย้อน ซึ่งเป็นภาวะที่หูรูดบริเวณกระเพาะและหลอดอาหารหลวม ทำให้น้ำย่อยไหลย้อนขึ้นมาตามหลอดอาหารที่อกและคอ ทำให้แสบร้อนกลางอก จุกลิ้นปี่ แสบที่คอ เรอเปรี้ยวได้ สาเหตุอื่นๆเช่น แสบจากการอักเสบของเส้นประสาทที่บริเวณหน้าอก โรคผิวหนังเช่นงูสวัด อาจจะมีตุ่มน้ำให้เห็น หรือมีกล้ามเนื้อหรือกระดูกอ่อนที่อกอักเสบ เป็นต้นเบื้องต้นแนะนำการรับประทานอาหารมื้อไม่ใหญ่จนเกินไป ไม่กินแล้วนอนทันที นั่งหัวสูงไว้อย่างน้อย 3 ชั่วโมง งดการรับประทานอาหารที่กระตุ้นให้มีอาการหากปรับพฤติกรรมแล้วยังไม่ดีขึ้น อาการเป็นมาก คลื่นไส้ แสบร้อนตลอด หรือมีผื่นหรือตุ่มขึ้นบริเวณดังกล่าว ควรไปพบแพทย์เพื่อตรวจเพิ่มเติม